
	讚转谞谉 讻诇 讛驻讜住诇 讗转 讛转专讜诪讛 讻讜'. 拽砖讛 诇专''讬 讚讗诪专讬谞谉 讘驻''拽 讚砖讘转 (讚祝 讬讚. 讜砖诐) 讗祝 讛讬讚讬诐 讛讘讗讜转 诪讞诪转 住驻专 驻讜住诇讜转 讗转 讛转专讜诪讛 诪砖讜诐 讚专' 驻专谞讱 讚讗诪专 讜讻讜' 诪讗讬 拽讗诪专 讗驻讬' 讻诇 诪讬诇讬 谞诪讬 讚驻讜住诇 讗转 讛转专讜诪讛 诪讟诪讗 讬讚讬诐 讻讚转谞谉 讛讻讗 讜讬''诇 讚住驻专 谞讙讝专讛 专讗砖讜谉 讜讗讞''讻 砖诇 砖讗专 诪讬诇讬 讜注讜讚 讬砖 诇讜诪专 讚诇专讘谞谉 讗讬爪讟专讬讱 讛转诐 讚驻诇讬讙讬 注诇讬讛 讚专讘讬 讬讛讜砖注 讜诪讬讛讜 讟驻讬 谞专讗讛 诇讜诪专 讚讗祝 专' 讬讛讜砖注 诇讗 拽讗诪专 专拽 诇拽讚砖 讻讚诪砖诪注 讻讜诇讛 砖诪注转讬谉 讗讘诇 诇转专讜诪讛 诇讗 讜讻讬 拽讗诪专 讘住讬驻讗 讚诪转谞讬' 讗诪专 诇讛诐 专讘讬 讬讛讜砖注 讜讛诇讗 讻转讘讬 讛拽讚砖 砖谞讬讬诐 诪讟诪讗讬谉 讗转 讛讬讚讬诐 讗诪专讜 诇讬讛 讗讬谉 诇诪讚讬谉 讚讘专讬 转讜专讛 讻讜' 讜诪讗讬 拽讗 诪拽砖讬 诇讛讜 讛讗 讗讬讛讜 诪讜讚讛 讚讻转讘讬 讛拽讚砖 诪讬讬专讬 讗祝 诇转专讜诪讛 讜讛讛讬讗 讚讻诇 讛驻讜住诇 讗转 讛转专讜诪讛 讚讜拽讗 诇拽讚砖 讛转诐 诇讗讜 拽讜砖讬讗 讛讬讗 讗诇讗 住讬讜诪讗 讚诪诇转讗 拽诪住讬拽 讘讗 诇讬转谉 讟注诐 注诇 讚讘专讬讜 诇诪讛 砖谞讬 注讜砖讛 砖谞讬 讚讛''谞 诪爪讬谞讜 讘转专讜诪讛 讻''砖 诇拽讚砖 讗讘诇 拽砖讛 诇讛专''专 讗诇讞谞谉 诪讗讬 住讬讬注转讗 诪讬讬转讬 诇诪讬诇转讬讛 诪讻转讘讬 讛拽讚砖 砖讗谞讬 讛转诐 诪砖讜诐 讚专' 驻专谞讱 讻诇 讛讗讜讞讝 住''转 注专讜诐 讻讜' 讜转讬专抓 讛专''讬 讚讘住驻专 谞诪讬 讛讬讻讗 讚诇讗 砖讬讬讱 讚专' 驻专谞讱 拽讗诪专 诇讬讛 讻讙讜谉 专爪讜注讜转 砖诇 转驻讬诇讬谉 注诐 讛转驻讬诇讬谉 讗讘诇 讗讻转讬 讛讬讛 拽砖讛 诇讛专''专 讗诇讞谞谉 讘驻''讘 讚讞讜诇讬谉 (讚祝 诇讚.) 诪爪讬谞讜 诇砖谞讬 注讜砖讛 砖谞讬 注''讬 诪砖拽讬谉 讜驻专讬讱 转讞讬诇讛 谞诪讬 讛讜讛 讜讗诪讗讬 诇讗 拽讗诪专 讘讬讚 砖诪讟诪讗讛 讗转 讞讘专转讛 讻讬 讛讻讗 讜讬''诇 讚讗讬讛讜 拽讗诪专 诇讬讛 讘诪住' 讬讚讬诐 诇讻讱 诇讗 讞砖 诇讛讘讬讗 住讬讬注转讗 诪诪讛 砖讗诪专 讗讬讛讜 讜讙诐 注''讬 住驻专 诇讗 讘注讬 诇诪讬诪专 诪爪讬谞讜 砖谞讬 注讜砖讛 砖谞讬 讚讛转诐 讟注诪讗 专讘讛 讗讬讻讗 诪砖讜诐 讚专' 驻专谞讱 讜诪讬讛讜 讛转诐 诇讗 讘注讬 诇诪讬诪专 砖谞讬 注讜砖讛 砖谞讬 诪砖讜诐 讙讝专讛 讚砖讘转 讚讬''讞 讚讘专 讚讗诪专讬谞谉 讚诇诪讗 砖讚讬 诪砖拽讬谉 讚转专讜诪讛 诇驻讬讜 讻讬 讗讻讬诇 讗讜讻诇讬谉 讟诪讗讬诐 讚讛转诐 谞诪讬 讬讚注 讛讗 讟注诪讗 讗诇讗 拽诪转诪讛 讻讬讜谉 砖诇讗 诪爪讬谞讜 讟讜诪讗讛 讻讛讗讬 讙讜讜谞讗 讛讬讻讬 讙讝专讬谞谉 讗''诇 讛讻讗 讜讛讛讬讗 讚讛转诐 讚拽讗诪专 砖诇讬砖讬 砖谞讬 诇拽讚砖 讜诇讗 诇转专讜诪讛 讘讞讜诇讬谉 砖谞注砖讜 注讟讛''拽 讜拽砖讛 讗诪讗讬 诇讗 讞砖讬讘 诇讛 讙讘讬 诪注诇讜转 讛讻讗 讜讬''诇 讚讛转诐 诪驻专砖 讟注诪讗 砖讗谞讬 转专讜诪讛 砖讟讛专转讛 讟诪讗讛 讛讬讗 讗爪诇 讛拽讚砖 讗''讻 诇讗讜 诪砖讜诐 诪注诇讛 讛讬讗 讛专''专 讗诇讞谞谉 讜诪讬讛讜 诇诪讗谉 讚诇讬转 诇讬讛 讛转诐 讚讗讛讚专 诇讬讛 讛讻讬 专''讗 诇专' 讬讛讜砖注 讜诇讗 拽诪住讬拽 讗祝 讗谞讬 诇讗 讗诪专转讬 讚拽讗诪专 讛转诐 讗诪讜专讗讬 谞讬谞讛讜 讜讗诇讬讘讗 讚专' 讬讜讞谞谉 讗''讻 讗诪讗讬 诇讗 讞砖讬讘 诇讬讛 讜讬''诇 讚讗讬讻讗 诇诪讬诪专 讚讘转专讜诪讛 诇讗 讙讝讜专 诪砖讜诐 讚讝专讬讝讬谉 讙讘讬 转专讜诪讛 讗讘诇 诇讗 讙讘讬 拽讚砖 讛诇讻讱 诇讗 砖讬讬讱 诇诪讬诪专 讘讛谉 诪注诇讛 讜讚讜讙诪转讜 诪爪讬谞讜 讘专讬砖 驻讬专拽讬谉 讘讬专讜砖诇诪讬 讙讘讬 讞讜诪专 讘拽讚砖 专' 讞讬讬讗 讘砖诐 专' 讬讜讞谞谉 诪驻谞讬 砖讗讜讻诇讬 转专讜诪讛 讝专讬讝讬谉 讛谉 讜讗讜讻诇讬 拽讚砖 讗讬谞谉 讝专讬讝讬谉 讗''专. 讞谞讬谞讗 拽讜诪讬 专' 诪谞讗 讛讚讗 讛讬讗 诪注诇讛 讗讬诇讜 讚讘专 砖讘讝讛 讜讘讝讛 讘讝讛 讟讛讜专 讜讘讝讛 讟诪讗 讛讚讗 讛讬讗 诪注诇讛 讗诇诪讗 诇讗 讞砖讘讬谞谉 诇讬讛 诪注诇讛 讘讚讘专 讛转诇讜讬 讘讝专讬讝讜转: 诇讗 爪专讬讻讗 砖转讞讘 诇讜 讞讘讬专讜 讘驻讬讜 讗讜 砖转讞讘 讻讜'. 诪砖诪注 讚讛讜讬 诇讬砖谞讗 讚讛砖''住 诪讬讛讜 讘转讜住驻转讗 讙专住讬谞谉 诇讬讛 专' 讞谞讬谞讗 讘谉 讗谞讟讬讙谞讜住 讗讜诪专 讜讻讬 讬砖 谞讙讜讘讛 讘拽讜讚砖 讗诇讗 转讞讘 诇讬讛 讞讘专讬讛 讗讜 砖转讞讘 讛讜讗 讘讻讜砖 讗讜 讘拽讬住诐 讜讗讜讻诇 注诪讛 讝讬转 讗讜 讘爪诇 砖诇 转专讜诪讛 讜诇讛讻讬 谞拽讟 讻讜砖 讚讛讜讜 诇讬讛 驻砖讜讟讬 讻诇讬 注抓 讚诇讗 诪拽讘诇讬 讟讜诪讗讛 讜讗驻讬' 诪讚专讘谞谉 诇讗 诪拽讘诇讬 讟讜诪讗讛 驻砖讜讟讬诐 拽讟谞讬诐 讜讚讜诪讛 诇讜 讛讛讬讗 讚专讬砖 讞讜诇讬谉 (讚祝 讙. 讜砖诐) 讻讙讜谉 砖讘讚拽 拽专讜诪讬转 砖诇 拽谞讛 讜砖讞讟 讘讛 诪砖讜诐 讚讛讜讛 驻砖讜讟讬 讻诇讬 注抓 讚诇讗 诪拽讘诇 讟讜诪讗讛 讜讻讬 讗诪专讬谞谉 讘讛诪讜讻专 讗转 [讛讘讬转] (讘''讘 讚祝 住讜.) 讚祝 砖诇 谞讞转讜诪讬谉 讟诪讗 讗注''讙 讚诇讬转 诇讬讛 讘讬转 拽讘讜诇 讻诇诇 讛转诐 讟诪讗 诪砖讜诐 诪砖诪砖 讗讚诐 讜诪砖转诪砖 诪诪砖诪砖讬 讗讚诐 讜讻谉 讛讛讬讗 讚讟讘诇讗 讛诪转讛驻讻转 讟诪讗讛 讚讘驻专拽 砖转讬 讛诇讞诐 (诪谞讞讜转 讚祝 爪讜:) 讗祝 诇诪''讚 诪住讙专转讜 诇诪讟讛 讛讬转讛 讗注''讙 讚诇讗 诪讞讘专讗 诇讟讘诇讗 讻讚讚砖诪注 讘专讬砖 住讜讻讛 (讚祝 讛.) 讗诇讗 诪讟注诐 诪砖诪砖讬 讗讚诐 讛讜讬 讜讛讻讬 讗讬转讗 讘讛讚讬讗 讘转''讻 讜讘专讬砖 住讜讻讛 驻讬专砖转讬: 诇拽讚砖 讙讝讜专 专讘谞谉. 砖诪讗 讬讙注 讘讬讚讬讜 砖谞讬讜转 诇拽讚砖 砖讘转讜讱 驻讬讜 讜讻谉 驻讬专砖 专砖''讬 讜注讜讚 讛讬讬谞讜 讬讻讜诇讬诐 诇驻专砖 讚诇诪讗 谞讙注 讘专讜拽 驻讬讜 讚讞砖讬讘 诪砖拽讛 讘驻专拽 讘转专讗 讚注讬专讜讘讬谉 (讚祝 爪讟 讜砖诐) 讙讘讬 讗讻诇 讚讘讬诇讛 讘讬讚讬诐 诪住讜讗讘讜转: . 砖讘讬讛讜讚讛 谞讗诪谞讬谉 注诇 讟讛专转 讬讬谉 讜砖诪谉 讘讻诇 讛砖谞讛. 驻专砖''讬 讗诐 讛拽讚讬砖讜 诇诪讝讘讞 讘砖注转 讛讘爪讬专 讻诇 讬诪讜转 讛砖谞讛 谞讗诪谞讬谉 讘砖诪讬专讛 讜讗诪专 讛专''专 讗诇讞谞谉 讚讻谉 讬转讻谉 诇驻专砖 讚讗讬 讘诇讗 讛拽讚讬砖讜 讘砖注转 讛讘爪讬专 讛''诇 讞讜诇讬谉 讜谞讟诪讗 讘讟讜诪讗转 注''讛 讜讻讬 拽讚砖 注诇讬讜 诪砖讜诐 讚讗拽讚砖讬讛 驻拽注 诇讬讛 讟讜诪讗讛 诪讬谞讬讛 讗''谞 讛讜讛 诪爪讬谞讜 诇诪讬诪专 讘讬讞讚讜 诇谞住讻讬诐 谞诪讬 讜讻讙讜谉 砖讬讚讜注 诇谞讜 砖讞讜诇讬谉 讛谉 砖讬讞讚谉 讜讻讬 讗拽讚砖讬讛 讗讬讻讗 诇诪讬诪专 砖讗讬诪转 拽讚砖 注诇讬讜 讜诪注讬拽专讗 讛讬讛 谞讝讛专 诇砖讜诪专讜 讘讟讛专讛 讜讻谉 诪爪讬谞讜 讙讘讬 转专讜诪讛 讘住诪讜讱 讚注''讛 诪谞讬讞 转专讜诪讛 砖诇 讻诇 讬诪讜转 讛砖谞讛 诇砖谞讛 讛讘讗讛 讘砖注转 讛讙讬转讜转 诇讬转谞讛 诇讞讘专 讜转谞讬讗 讘转讜住驻转讗 讗注''驻 砖诪讻讬专讛 讛讞讘专 砖讛讬讗 讛讬讗 讜讗驻讬' 讘讞讘专 注爪诪讜 诪砖诪注 讘讙诪专讗 砖讬砖讛谞讛 诇砖谞讛 讛讘讗讛:





专讘讬谞讜 讞谞谞讗诇

讜讗注"讙 讚诇讗 驻专讬拽 专讘 砖讬讝讘讬 讻讬讜谉 讚讗"专 讬讜讞谞谉 讗讞讚 讬讚讜 讜讗讞讚 讬讚讜 砖诇 讞讘讬专讜 诇驻住讜诇 讗讘诇 诇讗 诇讟诪讗 砖"诪 诪讚讗砖讜讬 诇讬讛 诇讬讚讜 诇讬讚 讞讘讬专讜 讘讞讬讘讜专讬谉 住讘讬专讗 诇讬讛 讻专讘 砖讬讝讘讬 讚讗讬 诇讗 转讬诪讗 讛讻讬 讬讚 讞讘讬专讜 砖诇讗 讘讞讬讘讜专讬谉 讗讬爪讟专讬讻讗 诇讬讛 诇诪讬诪专 讚诇讗 诪讟诪讗讛 讗诇讗 诇讗讜 讘讞讬讘讜专讬谉 住讘讬专讗 诇讬讛. 



讜专"诇 谞诪讬 讛讚专 讘讬讛 讜讗诪专 讻专讘讬 讬讜讞谞谉. 讜讗住讬拽谞讗 诇驻住讜诇 讗讘诇 诇讗 诇讟诪讗 转谞讗讬 讛讬讗 讚转谞讬讗 讬讚 谞讙讜讘讛 诪讟诪讗讛 诇讞讘专转讛 诇讟诪讗 讘拽讚砖 讗讘诇 诇讗 诇转专讜诪讛 讚讘专讬 专' 专讘讬 讬讜住讬 讘"专 讬讛讜讚讛 讗讜诪专 讗讜转讛 讛讬讚 诇驻住讜诇 讗讘诇 诇讗 诇讟诪讗:
诪注诇讛 转砖讬注讬转 讗讜讻诇讬谉 讗讜讻诇讬诐 谞讙讜讘讬谉 讘讬讚讬诐 诪住讜讗讘讜转 诇转专讜诪讛 讗讘诇 诇讗 诇拽讚砖 讻讬讜谉 讚讘讛讚讬讗 讗诪专 专讞诪谞讗 讜讻讬 讬讜转谉 诪讬诐 注诇 讝专注 讜谞驻诇 诪谞讘诇转诐 注诇讬讜. 驻讬' 讗诐 讛讜讻砖专讜 讛讗讜讻诇讬谉 诪讟诪讗讬谉 讜讗诐 诇讗 讛讜讻砖专讜 讗讬谉 诪讟诪讗讬谉 讜砖谞讬谞谉 讘诪砖谞转谞讜 讗讜讻诇讬谉 讗讜讻诇讬诐 谞讙讜讘讬谉. 驻讬' 讬讘讬砖讬谉 砖诇讗 讛讜讻砖专讜 讜讗注"讙 砖讛讗讜讻诇讬谉 讛诇诇讜 讛谉 转专讜诪讛 讗讜讻诇讬谉 讗讜转谉 讘讬讚讬诐 诪住讜讗讘讜转 砖讻讬讜谉 砖诇讗 讛讜讻砖专讜 讗讬谉 诪拽讘诇讬谉 讟讜诪讗讛 讜讛谞讬 诪讬诇讬 诇转专讜诪讛 讗讘诇 诇拽讚砖 注砖讜 讘讜 诪注诇讛 砖讗注"驻 砖讛诐 谞讙讜讘讬谉 诇讗 讬讗讻诇讜 诇讗讚诐 讟讛讜专 讘讬讚讬诐 诪住讜讗讘讜转. 讜诪转诪讬讛 专' 讞谞谞讬讛 讘谉 讗谞讟讬讙谞讜住 讜讻讬 讬砖 谞讙讜讘讛 诇拽讚砖 讜讛诇讗 讞讬讘转谉 诪讻砖专转谉. 



讻诇讜诪专 讞讬讘转 讛拽讚砖 诪砖讜讛 诇讗讜讻诇讬谉 谞讙讜讘讬谉 讻讗诇讜 讛讜讻砖专讜 讜讛谞讜讙注 讘讛谉 讘讬讚讬诐 诪住讜讗讘讜转 讜讚讗讬 讟讬诪讗讜 讻讬 讻诪讜讻砖专讬谉 讛谉 讞砖讜讘讬谉 诇诪讛 诇讬讛 诇诪转谞讬讬' 讜驻专拽讬谞谉 讜讚讗讬 诇谞讙讜注 讘讬讚讬诐 诪住讜讗讘讜转 诇讗讻诇讬 拽讚砖 讜讗注"驻 砖讛谉 谞讙讜讘讬谉 诇讗 讗爪讟专讬讻讗 诇讬讛. 讻讬 讗爪讟专讬讱 诇讬讛 讻讙讜谉 砖诇讗 谞讙注谉 讛讜讗 讘讬讚讜 讗诇讗 转讞讘 诇讜 讗讚诐 讟讛讜专 讜讬讚讬讜 讟讛讜专讜转 诇转讜讱 驻讬讜 砖诇 讝讛 砖讛讜讗 讻讜诇讜 讟讛讜专 讜讬讚讬讜 讟诪讗讜转 砖谞讟诪讗讜 讘讛讬住讞 讛讚注转 讗讜 讛讜讗 注爪诪讜 转讞讘 讘讻讜砖 讗讜 讘讻专讻专 讜讛讻谞讬住诐 诇转讜讱 驻讬讜 讜讘讬拽砖 诇讗讻讜诇 爪谞讜谉 讜讘爪诇 砖诇 讞讜诇讬谉 注诪讛谉. 讗诐 讛谉 讗讜讻诇讬 拽讚砖 讙讝专讜 讘讛谉 砖诪讗 讬讻谞讬住 讬讚讜 诇转讜讱 驻讬讜 诇讛驻讱 讛诪讗讻诇 讘驻讬讜 讜讬讙注 讘讛谉 讜讬讟诪讗诐 讗讘诇 讘讗讜讻诇讬 转专讜诪讛 诇讗 讙讝专讜 讘讛谉. 讜讻谉 注讜讚 讗诪专讜 讙讘讬 讘砖专 讛拽讚砖 讛讗讬 讚讻转讬讘 讜讛讘砖专 讗砖专 讬讙注 讘讻诇 讟诪讗 诇讗 讬讗讻诇. 讛讗讬 讘砖专 讚讗转讻砖专 讘诪讗讬 讗讬 谞讬诪讗 讚讗转讻砖专 讘讚诐 拽讚砖讬诐 讻讜' 讜讗住讬拽谞讗 讗诇讗 讚讗转讻砖专 讘讞讬讘转 讛拽讚砖 讜讗诪专讬谞谉 讗讬诪讜专 讚诪讛谞讬讗 讞讬讘转 [讛拽讚砖] 诇讗 讬驻住讜诇讬讛 诇讟诪讜讬讬 讻讚讬 诇诪讬谞讬讬谞讗 讘讬讛 专讗砖讜谉 讜砖谞讬 谞诪讬 诪讛谞讬讗 讞讬讘转 讛拽讚砖 讜讻讘专 驻讬专砖谞讜讛讜 讘驻住讞讬诐 讘驻专拽 专讗砖讜谉:
诪注诇讛 注砖讬专讬转 讗讜谞谉 讜诪讞讜住专 讻驻讜专讬诐 爪专讬讻讬谉 讟讘讬诇讛 诇拽讚砖 讗讘诇 诇讗 诇转专讜诪讛 讝讜 讻讘专 驻专砖谞讜讛 讘驻住讞讬诐 讘住讜祝 驻专拽 讛讗砖讛 讗讜谞谉 讟讜讘诇 讜讗讜讻诇 驻住讞讜 诇注专讘 讗讘诇 诇讗 讘拽讚砖讬诐 诪讗讬 讟注诪讗 讗谞讬谞讜转 讬讜诐 讛讜讗 诪讚讗讜专讬讬转讗 砖谞讗诪专 诇讗 讗讻诇转讬 讘讗讜谞讬 诪诪谞讜 讗讘诇 诇讗 讗谞讬谞讜转 诇讬诇讛 讗诇讗 诪讚专讘谞谉 讛讜讗 讘拽讚砖讬诐 讗驻讬诇讜 讘诇讬诇讛 讘驻住讞 砖讛讜讗 注砖讛 砖讬砖 讘讜 讻专转 讚讻转讬讘 讜讞讚诇 诇注砖讜转 讛驻住讞 讜谞讻专转讛 诇讗 讛注诪讬讚讜 讚讘专讬讛诐 讘诪拽讜诐 讻专转 讻讜' 讜讚讘专讬讛谉 驻砖讜讟讬谉 讛谉:
讻讘专 砖诇诪讜 讛诪注诇讜转 砖讬砖 诇拽讚砖 注诇 诪注诇讜转 讛转专讜诪讛.





讛诪讗讬专讬

诪讛 砖讘讬讗专谞讜 讘诪注诇转 讬"讗 砖讛讗讜谞谉 讜讛诪讞讜住专 讻驻讜专讬诐 讗祝 诇讗讞专 讛讘讗转 讻驻专转讜 爪专讬讻讬谉 讟讘讬诇讛 诇讗 谞讗诪专 讗诇讗 诇讗讻讬诇讛 讗讘诇 谞讜讙注讬谉 讛诐 讘拽讚砖讬' 拽讜讚诐 讟讘讬诇讛 讝讜 讜诪"诪 诪讞讜住专 讻驻讜专讬诐 拽讜讚诐 砖讛讘讬讗 讻驻专转讜 驻讜住诇 讗祝 讘谞讙讬注讛:



讛诪砖谞讛 讛砖谞讬讛 讞讜诪专 讘转专讜诪讛 砖讘讬讛讜讚讛 谞讗诪谞讬谉 注诇 讟讛专转 讬讬谉 讜砖诪谉 讻诇 讬诪讜转 讛砖谞讛 讜讘砖注转 讛讙转讜转 讜讛讘讚讬诐 讗祝 注诇 讛转专讜诪讛 注讘专讜 讛讙转讜转 讜讛讘讚讬谉 讛讘讬讗讜 诇讜 讞讘讬转 讬讬谉 砖诇 转专讜诪讛 诇讗 讬拽讘诇讛 诪诪谞讜 讗讘诇 诪谞讬讞讛 诇讙转 讛讘讗讛 讗讘诇 讗诐 讗诪专 诇讜 讛驻专砖转讬 诇转讜讻讛 专讘讬注讬转 拽讚砖 谞讗诪谉 讻讚讬 讬讬谉 讜讻讚讬 砖诪谉 讛诪讚诪讬注讜转 谞讗诪谞讬谉 注诇讬讛谉 讘砖注转 讛讙转讜转 讜讛讘讚讬诐 讜拽讜讚诐 诇讙转讜转 砖讘注讬' 讬讜诐 讗诪专 讛专"诐 驻讬' 诪讛 砖讬讬讞讚 讗专抓 讬讛讜讚讛 诪砖讗专 讗专抓 讬砖专讗诇 诇驻讬 砖砖讗专 讛讗专抓 诪诇讘讚 讗专抓 讬讛讜讚讛 讛讬讜 砖讜讻谞讬诐 讘讛 讛讻讜转讬讬诐 讜诇讗 讛讬讜 讬讻讜诇讬诐 诇讟讛专 砖诐 砖讜诐 讚讘专 讜诇砖诪专讜 讜讘注讘讜专诐 讞讝专讜 讻诇 讛讗专爪讜转 讻讗专爪讜转 讛注诪讬诐 讜讘讗专抓 讬讛讜讚讛 讛讬讜 谞讗诪谞讬诐 讘谞讬 讗讚诐 讘讻诇 讛砖谞讛 注诇 讬讬谉 讜砖诪谉 砖诇 拽讚砖 砖讛讜讗 讟讛讜专 讻砖讛讬' 讗讜诪专 讗讚诐 讝讛 讛讬讬谉 讟讛讜专 讜讛讜讗 诇谞住讻讬诐 讜讝讛 讛砖诪谉 讟讛讜专 讜讛讜讗 诇诪谞讞讜转 讻讬 诇讙讜讚诇 诪注诇转 讛拽讚砖 诪讬 讛讜讗 讝讛 砖诪诇讗讜 诇讘讜 诇注讘讜专 注诇 讛讚讘专 讜诇讗 砖讬拽诇 讘讜 讜诇讗 砖讬讗诪' 讟讛讜专 讗诇讗 注诇 讚讘专 砖谞转讗诪转 讗爪诇讜 讟讛专转讜 讜讗讬谞诐 谞讗诪谞讬谉 讘讗诪专诐 讝讛 讬讬谉 砖诇 转专讜诪讛 讟讛讜专 讛讜讗 讗诇讗 讘砖注转 讛讙转讜转 讘诇讘讚 砖讘谞讬 讗讚诐 谞讝讛专讬诐 讻诇诐 讜诪讟讛专讬谉 讻诇讬讛诐 讜注爪诪谉 讻讚讬 砖讬讛讬讛 诪讛 砖住讜讞讟讬谉 诪讛注谞讘讬诐 讟讛讜专 讜讬讜爪讬讗讜 转专讜诪讛 讟讛讜专讛 讜讻砖注讘专讛 砖注转 讛讙转讜转 讜讛讘讚讬诐 讜讛讜讗 注转 讛讘爪讬专 谞砖转诇讞讜 讘谞讬 讗讚诐 讜驻砖注讜 讘讟讛专讛 讜诪驻谞讬 砖讛诐 诪拽讬诇讬谉 讘转专讜诪讛 讗讬谞谉 砖讜诪专讬' 讗讜转讛 砖诪讜专 讙诪讜专 讜诇驻讬讻讱 讗讬谞谉 谞讗诪谞讬' 讜讗诐 注讘专讜 讛讙转讜转 讜讛讘讚讬诐 讜讛讘讬讗 讗讞讚 诪讛诐 诇讻讛谉 讞讘讬转 砖诇 讬讬谉 砖诇 转专讜诪讛 讘讚注转 砖讛讬讗 转专讜诪讛 讟讛讜专讛 诇讗 讬拽讞 讗讜转讛 诪诪谞讜 讗诇讗 讗诐 诇拽讞讛 诇讚注转讜 砖讛讬讗 转专讜诪讛 驻住讜诇讛 讻讬讜谉 砖讛讜讗 讘住驻拽 讜讗诪专讜 讗讘诇 诪谞讬讞讛 诇讙转 讛讘讗讛 专"诇 讘注诇 讛讞讘讬转 诪谞讬讞讛 诇讙转 讛讘讗讛 讜讗讝 讬转谉 讗讜转讛 诇讻讛谉 诇驻讬 砖讘讗讜转讛 砖注讛 讛讜讗 谞讗诪谉 讜讗诐 讗诪' 诇讜 讛驻专砖转讬 讘转讜讻讛 专讘讬注讬转 砖诇 拽讚砖 讛专讬 讝讛 谞讗诪谉 讜讻讬讜谉 砖讛讜讗 谞讗诪谉 讘诪拽爪转讛 专"诇 讗讜转讜 专讘讬注讬转 砖诇 拽讚砖 讜讛注拽专 谞讗诪谞讬谉 注诇 讟讛专转 讬讬谉 讜砖诪谉 砖诇 拽讚砖 讻诇 讬诪讜转 讛砖谞讛 谞讗诪谉 讘讻诇讛 砖讛讜讗 讟讛讜专讛 讜讗诪专讜 讻讚讬 讬讬谉 讜讻讚讬 砖诪谉 讛诪讚讜诪注讜转 谞讗诪谞讬谉 注诇讬讛诐 讗讘讗专 诇讱 驻讬专讜砖诐 讜讛讜讗 讻讬 讛诪讚讜诪注 讻讘专 拽讚诪讜 诇讱 讻诇诇 诪砖驻讟讬讜 讘诪住' 转专讜诪讜转 讜讘讬讗专谞讜 讻讬 讛讜讗 讛讚讘专 砖谞转注专讘 讘讜 讛转专讜诪讛 砖拽专讗 讗讜转讛 讛砖诐 讚诪注 讘讻讗谉 专讜爪讛 讘讜 砖讛诐 谞讗诪谞讬谉 讘讗诪专诐 讗诇讜 讛拽谞拽谞讬诐 讟讛讜专讬' 讗注"驻 砖讛讜讗 拽讜讚诐 诇讙转讜转 注' 讬讜诐 讜讘讬专讜砖诇诪讬 讗诪专讜 拽讜讚讞讬' 讘讛诐 讗转 讛讚诪注 讜注谞讬谞讜 讛拽谞拽谞讬诐 砖诪讻谞讬住讬诐 讘讛诐 讛诪讚讜诪注 讜诇砖讜谉 讛转讜住驻转讗 拽讜讚诐 诇讙转讜转 注' 讬讜诐 谞讗诪谞讬谉 注诇 讛拽讚砖 讜注诇 讛诪讚讜诪注 讜注诇 讛拽谞拽谉 讗讘诇 诇讗 注诇 讛转专讜诪讛 讜讘砖注转 讛讙转讜转 讜讛讘讚讬' 讗祝 注诇 讛转专讜诪讛 讗讘诇 讘讘讘诇讬 讘讬讗专 砖讗讬谞谉 谞讗诪谞讬' 讘讗诪专诐 拽谞拽谉 专讬拽谉 砖讛讜讗 讟讛讜专 诇转专讜诪讛 讘砖讜诐 驻谞讬诐 讗驻讬' 讘砖注转 讛讙转讜转 讜讻讬 诪讗诪专诐 讘讝讜 讛诪砖谞讛 谞讗诪谞讬' 注诇 讻讚讬 讬讬谉 讜砖诪谉 讛诪讚讜诪注讜转 专讜爪讛 讘讜 讛诪注讜专讘讜转 讘诇讘讚 讜讗讬谞讜 诪注谞讬谉 讛讚诪注 砖讛讜讗 讛转专讜诪讛 讜注谞讬谉 讗讜转讛 讛转注专讜讘讜转 讻诪讜 砖讝讻专讜 讘诪砖诪专 讬讬谞讜 诇讛驻专讬砖 诪诪谞讜 谞住讻讬诐 拽讜讚诐 诇讙转讜转 注' 讬讜诐 讜诪驻谞讬 砖讻讜谞转讜 讛讬转讛 诇讛讜爪讬讗 讛谞住讻讬诐 诪诪谞讜 讛讬讛 讻诪讜 讛讚讘专 讛诪注讜专讘 诪谉 讛拽讚砖 讜讛谉 谞讗诪谞讬谉 注诇 讟讛专转 讛拽讚砖 讻诪讜 砖讛讜讗 讛注拽专 讜诇驻讬讻讱 讛讬讜 谞讗诪谞讬谉 注诇 讗诇讜 讛拽谞拽谞讬诐 讗驻讬' 拽讜讚诐 诇讙转讜转 注' 讬讜诐 讜讛讜讗 讛讝诪谉 砖讛注诐 诪转讞讬诇讬诐 诇讛讝诪讬谉 讻诇讬讛诐 讜诇讟讛专 讗讜转诐 诇讘爪讬专 讜讗诇讜 讛讚讬谞讬谉 讻诇诐 砖讗诪专讜 谞讗诪谞讬谉 讜讗讬谉 谞讗诪谞讬谉 讛诐 讘注诪讬 讛讗专抓 讗讘诇 转诇诪讬讚讬 讞讻诪讬诐 谞讗诪谞讬诐 诇注讜诇诐 注诇 讻诇 诪讬谉 诪诪讬谞讬 讛讟讛专讛 讜谞住诪讜讱 注诇 讻诇 诪讛 砖讬讗诪专 讻诪讜 砖讘讬讗专谞讜 诪诪谞讜 拽爪转 讘诪住' 讚诪讗讬 讜注讜讚 讬转讘讗专 讛讻诇 讘诪住' 讟讛专讜转:



讗诪专 讛诪讗讬专讬 讞诪专 讘转专讜诪讛 讜讻讜' 砖讘讬讛讜讚讛 谞讗诪谞讬谉 讜讻讜' 讜讛讻讜谞讛 讘讛 讘注谞讬谉 讛讞诇拽 讛砖谞讬 讜讛讜讗 砖讗诪专 讞诪专 讘转专讜诪讛 讜讻讜' 诪转讜讱 砖讛讝讻讬专 讘诪砖谞讛 专讗砖讜谞讛 诪注诇讜转 砖讬砖 [诇拽讚砖 注诇 讛转专讜诪讛 讛讜讗 讞讜讝专 讜诪讝讻讬专 注讻砖讬讜 诪注诇讜转 砖讬砖] 诇转专讜诪讛 注诇 讛拽讚砖 讜讗诪专 砖谞讗诪谞讬谉 注诪讬 讛讗专抓 讻诇 讛砖谞讛 讻诇讛 注诇 讟讛专转 讬讬谞谉 讜砖诪谞谉 诇注谞讬谉 拽讚砖讬诐 讻讙讜谉 讬讬谞诐 诇谞住讻讬诐 讜砖诪谞谉 诇诪谞讞讜转 砖谞讗诪谞讬谉 诇讜诪专 讬讬谉 讝讛 砖诪专转讬讜 讘讟讛专讛 讜专讗讜讬 诇谞住讻讬诐 砖诪谉 讝讛 砖诪专转讬讜 讘讟讛专讛 讜专讗讜讬 诇诪谞讞讜转 讜诪拽讘诇讬谉 讗讜转诐 诪讛诐 讜讻诪讜 砖驻专砖谞讜 讛讟注诐 诇诪注诇讛 砖讗诐 转讗诪专 讗讬谉 谞讗诪谞讬谉 讬讛讗 讻诇 讗讞讚 讜讗讞讚 讛讜诇讱 讜讘讜谞讛 讘诪讛 诇注爪诪讜 讜诪讛 砖讗诪专 讘讬讛讜讚讛 讜讻讜' 讛讜讗 讛讚讬谉 砖讗祝 讘谞讬 讙诇讬诇 谞讗诪谞讬' 讘讻讱 讗诇讗 砖讗讬谉 讘谞讬 讙诇讬诇 专砖讗讬谉 诇讛讘讬讗 讗转 讛拽讚砖 讘讬专讜砖诇诐 砖专爪讜注讛 砖诇 讻讜转讬讬诐 诪驻住拽转 讘讬谉 讙诇讬诇 诇讬专讜砖诇诐 讜讗专抓 讛注诪讬诐 讟诪讗讛 讜讗注"驻 砖讗诪专讜 讞讘专讬讗 诪讚讻谉 讘讙诇讬诇讗 专"诇 砖诪讟讛专讬谉 讬讬谞谉 诇谞住讻讬诐 讜砖诪谞谉 诇诪谞讞讜转 讜讗诐 讗讬谞谉 专砖讗讬谉 诇讛讘讬讗诐 诇讬专讜砖诇诐 讟讛专转诐 诇诪讛 诪"诪 讘讟讜讞讬谉 讛诐 砖诪讗 转转讙诇讛 诇讛诐 讚专讱 讗讞专转 诇诪讛诇讱 讬专讜砖诇诐 砖诇讗 讘讚专讱 专爪讜注讛 讝讜 讜诪"诪 讗祝 讘讬讛讜讚讛 诇讗 讛讬讜 谞讗诪谞讬诐 注诇 讛转专讜诪讛 讜讗讬谉 讻讛谉 讞讘专 专砖讗讬 诇拽讘诇讛 砖诪讗 讟诪讗讛 讛讬讗 讜讗住讜专讛 诇讜 讗祝 讘讬诪讬 讟讜诪讗转讜 讜讗注"驻 砖讗讜诪专 砖诪专转讬讛 讘讟讛专讛 讗讬谞讜 谞讗诪谉 讜讗讬谉 讞讜砖砖讬谉 诇讗讬讘转 注诐 讛讗专抓 砖讛专讬 专砖讗讬 诇讬转谞讛 诇讻讛谉 注诐 讛讗专抓 砖讻诪讜转讜:



讜讘砖注转 讛讙讬转讜转 讜讛讘讚讬诐 谞讗诪谞讬谉 讗祝 注诇 讛转专讜诪讛 砖讗诐 转专诐 讗转 讟讘诇讜 讜讛讘讬讗 讞讘讬转 砖诇 转专讜诪讛 诇讻讛谉 讞讘专 诪拽讘诇 讛讬诪谞讜 砖诇 讬讬谉 讘砖注转 讛讙转 讜砖诇 砖诪谉 讘砖注转 讛讘讚 讜讗讬谞讜 讞讜砖砖 砖诪讗 谞讟诪讗转 砖讘砖注转 讛讙转讜转 讜讛讘讚讬诐 讛讻诇 诪讟讛专讬谉 讗转 讻诇讬讛诐 注诇 驻讬 讞讘专讬诐 注讘专讜 讛讙转讜转 讜讛讘讚讬诐 讞讝专讜 注诪讬 讛讗专抓 诇讟讜诪讗转诐 讬砖谞讛 讜讗讬谉 讻讛谉 讞讘专 诪拽讘诇讛 诪讛诐 讜谞讜转谞讛 诇讻讛谉 注诐 讛讗专抓 砖讻诪讜转讜 讗讘诇 诪谞讬讞讛 诇讙转 讛讘讗讛 讻诇讜' 砖讗诐 注诐 讛讗专抓 讝讛 专讜爪讛 诇讬转谞讛 注诇 讻诇 驻谞讬诐 诇讻讛谉 讞讘专 诪谞讬讞讛 注诐 讛讗专抓 讝讛 讘讘讬转讜 注讚 砖谞讛 讗讞专转 诇讙转 讛讘讗讛 讜诪拽讘诇讛 诪诪谞讜 讜讗注"驻 砖诪讻讬专 讘讛 砖讛讬讗 讬砖谞讛 砖诇讗 讙讝专讜 注诇讬讛诐 讟讜诪讗讛 讘砖注讛 讝讜 讜讻谉 砖诪转讜讱 砖谞讗诪谉 注诇 砖诇 注讻砖讜 谞讗诪谉 注诇 砖诇 讗砖转拽讚 讜讬"诪 讗讜转讛 讚讜拽讗 砖谞讜转谞讛 诇讜 讘讞讝拽转 砖诇 注讻砖讜 讜讗讬谉 讛讚讘专讬诐 谞专讗讬谉 讻诇诇 讜讗诐 讗诪专 讛驻专砖转讬 讜讻讜' 讻诇讜' 砖讛讘讬讗 注诐 讛讗专抓 讝讛 讞讘讬转 砖诇 讬讬谉 砖诇 转专讜诪讛 诇讻讛谉 讞讘专 砖诇讗 讘砖注转 讛讙转讜转 讜讗诪' 诇讜 讛驻专砖转讬 讘转讜讱 讞讘讬转 砖诇 转专讜诪讛 讝讜 专讘讬注讬转 诇讜讙 拽讚砖 讻诇讜诪专 诇谞住讻讬诐 砖砖注专转讬 讻砖讬注讜专 转专讜诪讛 砖讛讬讬转讬 讞讬讬讘 诇讛驻专讬砖 讜诪爪讗转讬 讘讞讘讬转 讝讜 讘讗讜转讜 砖讬注讜专 讜注讜讚 专讘讬注讬转 讜讛驻专砖转讬 讗转 讛讞讘讬转 诇转专讜诪讛 讜专讘讬注讬转 讛讬转专 砖讘讜 诇谞住讻讬诐 砖讗谞讬 讞讬讬讘 诇讛讘讬讗 讜注讚讬谉 讗讜转讜 专讘讬注讬转 讘转讜讻讜 谞讗诪谉 讗祝 注诇 讛转专讜诪讛 讜讗祝 讘砖讗专 讬诪讜转 讛砖谞讛 砖诪转讜讱 砖讛讜讗 谞讗诪谉 注诇 讛拽讚砖 砖讘讛 谞讗诪谉 讗祝 注诇 讛转专讜诪讛 讻讚讬 讬讬谉 讜讻讚讬 砖诪谉 讛诪讚讜诪注讜转 专"诇 诪讚讜诪注讜转 讘转专讜诪讛 砖讛转专讜诪讛 谞拽专讗转 讚诪注 讻诪讜 砖讗诪专讜 诪诇讗转讱 [讜讚诪注讱 诪诇讗转讱] 讗诇讜 讘讻讜专讬诐 讜讚诪注讱 讝讜 转专讜诪讛 讻讙讜谉 砖讛讬讛 讻诇讬 讝讛 诪诇讗 讬讬谉 讜注讚讬谉 诇讗 谞讬讟诇讛 转专讜诪转讜 讜诪转讜讱 砖讛讜讗 谞讗诪谉 注诇 转专讜诪讛 砖讘讜 讘砖注转 讛讙转讜转 谞讗诪谉 注诇 讛讻诇讬 讜讗驻讬' 拽讜讚诐 诇讙转讜转 注' 讬讜诐 谞讗诪谞讬诐 注诇 讛讻诇讬诐 讛诪讜讻谞讬诐 诇讛注诪讬讚 讛转专讜诪讛 讘转讜讻谉 讜讗注"驻 砖讘讬讬谉 讜砖诪谉 注爪诪谉 诇讗 讛拽讚讬诪讜 诇讛诐 谞讗诪谞讜转 讗诇讗 讚讜拽讗 砖注转 讛讙转讜转 诇讘讚 讻讚讬诐 砖讗谞讬 砖诪诪讛专讬谉 讛诐 讜诪拽讚讬诪讬谉 诇讟讛专 讗转 讛讻诇讬诐 讜驻讬' 讘讙诪' 讚讚讜拽讗 砖专讗讬谞讜讛讜 讬讜砖讘 讜诪砖诪专讜 讘讞讝拽转 讟讛专讛 诇讛讜爪讬讗 诪诪谞讜 谞住讻讬诐 砖讛诐 拽讚砖 注诇 讚专讱 讝讛 讛讜讗 砖谞讗诪谉 注诇 讛拽谞拽谞讬诐 讘砖注转 讛讙转讜转 讜拽讜讚诐 诇讛诐 注' 讬讜诐 讗诐 专讗讬谞讜讛讜 诪砖诪专 讗转 讛讻诇讬 注诇 讚注转 讟讛专讛 讝讜 讗讘诇 讗诐 讗讬谉 讚注转讜 讘讞讘讬转 讝讜 讗诇讗 诇讟讛专转 讛转专讜诪讛 讗驻讬' 讘注讜讚 砖讛转专讜诪讛 讘转讜讻讜 讗讬谉 谞讗诪谞讬' 注诇 讛拽谞拽谞讬诐 讜讗驻讬' 讘砖注转 讛讙转讜转 [讜讻诇] 砖注讜专讛 诪诪谞讜 讛转专讜诪讛 讛拽谞拽谉 讟诪讗 讜诇讗 注讜讚 讗诇讗 砖讬"诪 砖爪专讬讱 讛讻讛谉 讛诪拽讘诇讛 诇注专讜转讛 诇转讜讱 讻诇讬讜 讜讗讬谉 讝讛 讻诇讜诐 砖讘注讜讚 砖讛转专讜诪讛 诇砖诐 诪讬讛讗 讛讜讗讬诇 讜谞讗诪谉 注诇 讛转专讜诪讛 谞讗诪谉 注诇 讛讻诇讬 讜讗诐 讛讬讛 砖诐 拽讚砖 讙诪讜专 谞讗诪谉 讗祝 注诇 讛讻诇讬 讗祝 讘讻诇 讛砖谞讛 讻诇 讝诪谉 砖讛拽讚砖 讘转讜讻讜 讜讗诐 讬爪讗 诪诪谞讜 讗讬谉 谞讗诪谞讬' 注诇讬讜 讗祝 讘砖注转 讛讙转讜转:



讜谞诪爪讗 讘讬讗讜专 讛诪砖谞讛 讻讚讬 讬讬谉 讜讻讚讬 砖诪谉 讛诪讚讜诪注讜转 讘转专讜诪讛 讜讙诪专 讘讚注转讜 注诇 诪讛 砖讘转讜讻谉 诇拽讚砖 谞讗诪谉 注诇 讛拽讚砖 讜讗讙讘讜 谞讗诪谉 注诇 讛转专讜诪讛 讜注诇 讛拽谞拽谞讬诐 讜谞讗诪谞讜转讜 注诇 讛拽谞拽谞讬诐 讛讜讗 注' 讬讜诐 拽讜讚诐 讛讙转讜转 讜讗诐 讛讬讛 砖诐 拽讚砖 诪诪砖 谞讗诪谞讬诐 注诇 讛转专讜诪讛 讜讗祝 讻诇 讛砖谞讛 讜讗诐 讛讬讛 讘讛诐 转专讜诪讛 讜讗讬谉 砖诐 讙诪专 讚注转 诇拽讚砖 讗讬谉 谞讗诪谉 注诇 讛拽谞拽谞讬诐 讗祝 讘砖注转 讛讙转讜转 专"诇 砖讗诐 讛诐 专讬拽谞讬诐 讗注"驻 砖谞砖转诪砖 讘讛诐 [拽讚砖] 讗讬谉 谞讗诪谞讬' 讜讗祝 讘砖注转 讛讙转讜转:



讜诇注谞讬谉 讘讬讗讜专 讛讬讬谞讜 住讘讜专讬诐 讘诪砖谞转谞讜 讚讘讻讚讬诐 砖讬砖 讘讛诐 讟讘诇 拽讗诪' 讻诇讜' 砖诇讗 转专诐 诪讬讬谉 讜砖诪谉 砖讘转讜讻讜 砖讛转专讜诪讛 谞拽专讗转 讚诪注 讻诪讜 砖讘讬讗专谞讜 讜谞讗诪谞讬诐 注诇 讛讻讚讬诐 诇讜诪专 砖诇讗 谞讟诪讗讜 讜谞讗诪谞讜转 讝讜 讘砖注转 讛讙转讜转 讜讘砖注转 讛讘讚讬诐 讜拽讜讚诐 诇讛诐 注' 讬讜诐 讜讘讙诪' 讗诪专讜 讗讬谉 谞讗诪谞讬谉 诇讗 注诇 讛拽谞拽谞讬诐 讜诇讗 注诇 讛转专讜诪讛 讻诇讜' 讗讬谉 注诪讬 讛讗专抓 谞讗诪谞讬谉 注诇 讻诇讬讛诐 诇讜诪' 讟讛讜专讬诐 讛诐 讜诇讗 注诇 转专讜诪转诐 诇讜诪专 砖诪专转讬讛 讘讟讛专讛 讜砖讗诇 拽谞拽谞讬诐 讚诪讗讬 讻诇讜诪专 讚讗讻转讬 转专讜诪讛 驻讬专讜砖讛 砖诇讗 讘砖注转 讛讙转讜转 讗讘诇 拽谞拽谞讬诐 讗讬 讚拽讚砖 专"诇 砖诪诇讗讬诐 拽讚砖 讻讙讜谉 讬讬谉 诇谞住讻讬诐 讛专讬 讻诇 讬诪讜转 讛砖谞讛 谞讗诪谞讬谉 注诇 讛拽讚砖 讜讜讚讗讬 谞讗诪谞讬谉 讗讙讘讜 注诇 讛拽谞拽谞讬诐 砖讙谞讗讬 讛讜讗 诇诪讝讘讞 诇讛讬讜转 讘讗专 砖谞讜讗讛 讜诪讬诪讬讛 讞讘讬讘讬谉 讜讗讬 讚转专讜诪讛 驻砖讬讟讗 讚讛讗 讗驻讬' 讗转专讜诪讛 讙讜驻讛 诇讗 诪讛讬诪谉 讻讚驻讬专砖谞讜讛 讘诪转谞讬转讬谉 讜驻讬专砖讜讛 讘拽谞拽谞讬诐 专讬拽谞讬诐 砖讻讘专 讛讬讜 诪诇讗讬诐 拽讚砖 讜讛讜专拽讜 讜讗讬谉 谞讗诪谞讬诐 讘砖讜诐 讝诪谉 诪讻诇 讬诪讜转 讛砖谞讛 讗祝 讘砖注转 讛讙转讜转 砖讗讬谉 讘拽讚砖 讞诇讜拽 讘讬谉 砖注转 讛讙转讜转 诇砖讗专 讛讝诪谞讬诐 讜诇讬诪讚 砖讗注"驻 砖讗诇讜 讛讬讛 拽讚砖 讘转讜讻诐 讛讬讛 谞讗诪谉 注诇 讛拽谞拽谞讬诐 注讻砖讜 诪讬讛讗 砖讗讬谉 拽讚砖 讘转讜讻诐 讗讬谞讜 谞讗诪谉 注诇 讛拽谞拽谞讬诐 讜讻谉 讘拽谞拽谞讬诐 诪诇讗讬诐 转专讜诪讛 讜讘砖注转 讛讙转讜转 讚讗注"讙 讚讗转专讜诪讛 诪讛讬诪谉 诇讗 诪讛讬诪谉 讗拽谞拽谞讬诐 讜讗讬谉 讗讜诪专讬诐 诪讙讜 讚诪讛讬诪谉 讜讻讜' 讗诇讗 讘拽讚砖 讜诪讟诪讗讬' 讗转 讛讻诇讬' 讜爪专讬讱 讛讻讛谉 诇讚注转 拽爪转 诇注专讜转 诇拽谞拽谉 讟讛讜专 砖诇讜 讜注诇 讛讚专讱 砖讗诪专讜 诇讙讬谉 讟诪讗 讜诪砖拽讬谉 砖讘转讜讻讜 讟讛讜专讬谉 讜讛拽砖讛 诪讚拽讗诪专 讘诪转谞讬' 讻讚讬 讬讬谉 讜讻讚讬 砖诪谉 讛诪讚讜诪注讜转 讜拽住"讚 诪讚讜诪注讜转 讘转专讜诪讛 专"诇 砖讬砖 讘转讜讻谉 转专讜诪讛 讜谞讗诪谞讬谉 注诇讬讛诐 讘砖注转 讛讙转讜转 讜拽讜讚诐 诇讛诐 注' 讬讜诐 讗诇诪讗 讚拽谞拽谞讬诐 讚转专讜诪讛 谞讗诪谞讬诐 注诇讬讛诐 讘砖注转 讛讙转讜转 讜拽讜讚诐 诇讛诐 注' 讬讜诐 讜驻专砖讜讛 讘诪讚讜诪注讜转 讚拽讚砖 讜砖讗诇 讜诪讬 讗讬讻讗 讚诪讜注 诇拽讚砖 讻诇讜' 砖讗讬谉 诇砖讜谉 讚诪讜注 谞讜驻诇 讗诇讗 注诇 诪讛 砖讞讜讘讛 注诇讬讜 诇讛驻专讬砖 讻讙讜谉 转专讜诪讛 讜转讬专抓 砖讛讜讗 讘讜讚讗讬 拽讜专讗 诇讛 诪讚讜诪注 诪砖讜诐 转专讜诪讛 砖讘讜 讜诪"诪 讗讬讬专讬 讘诪讟讛专 讟讘诇讜 诇谞住讻讬诐 讻诇讜' 砖讙诪专 讘讚注转讜 诇讬讟讜诇 诪诪谞讜 谞住讻讬诐 讜讛讜讜 诇讬讛 诪诇讗讬诐 讚拽讚砖 讜诪讙讜 讚诪讛讬诪谉 讗拽讚砖 谞讗诪谉 讗讻讚讬诐 讜砖诪讗 转讗诪专 诪讗讬 讗讬专讬讗 砖注转 讛讙转讜转 讗祝 讻诇 讬诪讜转 讛砖谞讛 讻谉 讜讻诪讜 砖讗诪专讜 讜讗诐 讗诪专 讛驻专砖转讬 诇转讜讻讛 专讘讬注讬转 拽讚砖 谞讗诪谉 讗祝 注诇 讛转专讜诪讛 讗祝 讻诇 讛砖谞讛 讜讜讚讗讬 讛讜讗 讛讚讬谉 讗拽谞拽谞讬诐 砖诪讗 诇讗 谞讗诪' 讻谉 讗诇讗 诇转专讜诪讛 讗讘诇 讗拽谞拽谞讬诐 讚讜拽讗 讘砖注转 讛讙转讜转 讗讜 砖诪讗 讛转诐 讘砖讛驻专讬砖 诇讙诪专讬 讜讛讜讛 诇讬讛 拽讚砖 讙诪讜专 讗讘诇 讝讜 讗讬谞讛 讗诇讗 砖讟讬讛专 讟讘诇讜 注诇 讚注转 讻讱 讻诇讜诪专 砖讙诪专 讘讚注转讜 讻谉 讜讗诐 专爪讛 诇讞讝讜专 讞讜讝专 讜讚讬讜 砖谞讗诪讬谞讛讜 注诇 讛讻诇讬诐 讘砖注转 讛讙转讜转 讜讘注' 讬讜诐 讛住诪讜讻讬谉 诇讛诐 讜谞诪爪讗 驻讬' 诪砖谞转谞讜 注诇 讛讚专讱 砖讻转讘谞讜讛讜 讜注谞讬谉 注' 讬讜诐 讛讜讗 诪驻谞讬 砖讚专讱 诇讟专讜讞 讘讻诇讬诐 砖诇 讬讬谉 注' 讬讜诐 拽讜讚诐 诇讙转讜转 讜讻谉 讘砖诇 砖诪谉:





转讜住驻讜转 专讬"讚

讛讗 转讜 诇诪讛 诇讬 讛讬讗 转谞讗 诇讬' 专讬砖讗 驻讬专讜砖 讗讬 诇讗 讛讜讬 转谞讬 讘住讬驻讗 砖讛讬讚 诪讟诪讗 讗转 讞讘专转讛 讘拽讜讚砖 诪诪讬诇讗 讛讜讛 讬讚注谞讗 讟注诪讗 讚专讬砖讗 讚诪砖讜诐 讛讻讬 讛讜讗 砖诇 诪讛 爪专讬讱 诇讛讟讘讬诇 讬讛讚 讛讟讛讜专讛 讗讬诇讜诇讬 诪砖讜诐 讙讝讬专讛 砖诪讗 转讬讙注 讘讞讘专转讛 讜讛讗讬 讚拽转谞讬 住讬驻讗 诇讗转讜讬讬 讬讚 讞讘讬专讜:





诪讗讬 诇讗讜 砖谞讬 讛讜讗 讚诇讗 注讘讬讚 讛讗 砖诇讬砖讬 注讘讬讚 驻讬专讜砖 诪讻诇诇 讚专' 讬讛讜砖注 讚讗诪专 讜讚讬 诪讟诪讗 讗转 讞讘专转讛 诇讛讬讜转 砖谞讬 讻讬讜爪讗 讘讛 拽讗诪专 讜讘拽讚砖讬诐 驻诇讬讙讬 讗诇讘 诇转专讜诪讛 诪讜讚讛 专' 讬讛讜砖注 砖讗讬谉 讛讬讚 诪讟诪讗 讗转 讞讘专转讛 讜诪转谞'讬 讚讛讻讗 讗诇讬讘讗 讚讻"注 讛讬讗 讜驻诇讬讙讬 专' 讬讛讜砖注 讜讞讻诪讬诐 讘讟讜诪讗转 讛讬讚 讛砖谞讬讬' 砖拽讬讘诇讛 讟讜诪讗讛 诪谉 讛讟诪讗讛 讗讜 诇驻住讜诇 讗讜 诇讟诪讗 讜讚讞讬 诇诪讗 诇讗 砖谞讬 讜诇讗 砖诇讬砖讬 注讘讚讜 驻讬专讜砖 讜诇"驻 讘拽讚砖讬诐 讗诇讗 讘转专讜诪讛 讚专' 讬讛讜砖注 讗讬转 诇讬' 砖讛讬讚 诪讟诪讗 讗转 讞讘讬专转讛 讘转专讜诪讛 讜诪转谞'讬 讚诇讗 讻专' 讬讛讜砖注 讗诇讗 讻专讘谞谉 讗讘诇 诇注讜诇诐 讘拽讚砖讬诐 诇"驻 讚转专讜讜讬讬讛讜 讗讬转 诇讛讜 诇讟诪讗:





讛讗讜谞谉 讜讛诪讞讜住专 讬讻讬驻讜专讬诐 爪专讬讻讬谉 讟讘讬诇讛 诇拽讜讚砖 讗讘诇 诇讗 诇转专讜诪讛 驻讬专讜砖 讗讜谞谉 讜诪讞讜住专 讻讬驻讜专讬诐 讗住讜专讬谉 讘拽讜讚砖 讜诇讗 诪讘注讬讗 讘注讜讚谉 讗讜谞谞讬诐 讜诪讞讜住专讬 讻讬驻讜专讬诐 讗诇讗 讗注"讙 讚注讘专 讗谞讬谞讜转谉 讜讛讘讬讗讜 讻驻专转谉 注讚讬讬谉 讛爪谉 爪专讬讻讬谉 讟讘讬讛诇 讗讘诇 诇讗 讘转专讜诪讛 拽讗讬 讗谞讜诇讛 诪讬诇转讗 砖讗讬谉 讗讜谞谉 讜诪讞讜住专 讻讬驻讜专讬诐 讗住讜专讬谉 讘转专讜诪讛





砖讘讬讛讜讚讗 谞讗诪谞讬谉 注诇 讟讛专转 讬讬谉 讜砖诪谉 讻诇 讬诪讜转 讛砖谞讛 驻讬专砖 诇诪讜专讛 讗诐 讛拽讚讬砖讬讛讜 诇诪讝讘讞 讘砖注转 讛讙转讜转 讜讛讘讚讬诐 谞讗诪谞讬谉 注诇 砖诪讬专转讜 讻诇 讬诪讜转 讛砖谞讛 讜讗讬谉 谞"诇 砖讗讬谉 诇讞诇拽 讘讚讘专 讗诇讗 讗注"讙 讚讛拽讚讬砖讜 讘砖讗专 讬诪讜转 讛砖谞讛 谞讗诪谉 讚诪讗谉 诪讜讻讞 讜诪讗谉 讬讚注 诪转讬 讛拽讚讬讬砖讜 讗诇 讗讻讬讜谉 讚诪拽讚讬砖 诇讬' 讗诪专讬' 讘讜讚讗讬 拽讬诐 诇'讬 讚诪砖讜诪专 讛讜讬 讘讟讛专讛:





诪讛专砖"讗 - 讞讬讚讜砖讬 讛诇讻讜转

讘讚"讛 讚转谞谉 讻诇 讛驻讜住诇 讻讜' 讜注讬"诇 讚诇专讘谞谉 讗讬爪讟专讬讱 讛转诐 讚驻诇讬讙讬 注诇讬讛 讚专' 讬讛讜砖注 讻讜' 注讻"诇 讗注"讙 讚专讘谞谉 讚讛讬讬谞讜 讞讻诪讬诐 讚驻诇讬讙讬 注诇讬讛 讚专"讬 诇讗 驻诇讬讙讬 讘专讬砖讗 讗诇讗 讗讬讚讬诐 讚讗讬谉 讗讞转 诪讟诪讗讛 讞讘专转讛 讻讚拽转谞讬 讜讞讻"讗 讬讚讬诐 砖谞讬讜转 讛谉 讻讜' 诪砖诪注 诇讛讜 讚驻诇讬讙讬 谞诪讬 讗讛讛讬讗 讚讻诇 讛驻讜住诇 讻讜' 诪讚拽讗诪专讬 讜讗讬谉 砖谞讬 注讜砖讛 砖谞讬 讘讞讜诇讬谉:


讘讗"讚 讗诇讗 拽诪转诪讛 讻讬讜谉 砖诇讗 诪爪讬谞讜 讟讜诪讗讛 讻讛讗讬 讙讜讜谞讗 讛讬讻讬 讗诪专讬谞谉 诇讬讛 讛讻讗 注讻"诇 讜讻爪"诇 讜专"诇 专"讗 讚拽讗诪专 讛转诐 诇专"讬 讗诇讗 砖谞讬 砖谞讬 诇诪讛 讛讻讬 拽诪转诪讛 讻讬讜谉 砖诇讗 诪爪讬谞讜 讘讚讜讻转讗 讗讞专讬转讬 讟讜诪讗讛 讘讻讛"讙 讚砖谞讬 注讜砖讛 砖谞讬 讛讬讻讬 讗诪专讬谞谉 诇讬讛 讻讗谉 讙讘讬 讗讜讻诇讬诐 讟诪讗讬诐 诪砖讜诐 讚诇诪讗 砖讚讬 诪砖拽讬谉 讚诇讬转 诇谉 诇诪讙讝专 诪砖讜诐 讛讗 讻讬讜谉 讚诇讗 诪爪讬谞讜 讘讻讛"讙 讜注"砖 讘讞讜诇讬谉 驻"讘 讘转讜住':


讘讗"讚 讜讛讛讬讗 讚讛转诐 讻讜' 讜诇讗 诇转专讜诪讛 讘讞讜诇讬谉 砖谞注砖讜 注诇 讟讛专转 转专讜诪讛 讻爪"诇:


讘讚"讛 诇讗 爪专讬讻讗 讻讜' 讜讗讜讻诇 注诪讛 讝讬转 讗讜 讘爪诇 讘转专讜诪讛 讜诇讛讻讬 讻讜' 注讻"诇 讻爪"诇 讜讻"讛 讘转讜住驻转讗 讜驻讬' 讚讗讜讻诇 注诪讛 讝讬转 讗讜 讘爪诇 砖诇 讞讜诇讬谉 讘转专讜诪讛 注讜砖讛 讻谉 诪砖讗"讻 讘拽讜讚砖 讚讗住讜专 诇注砖讜转 讻谉 讜诇驻讬 讛谞讜住讞讗 讘转讜住' 诇驻谞讬谞讜 讗讜 讘爪诇 砖诇 转专讜诪讛 讚诪砖诪注 讚讗讜讻诇 讛讘爪诇 砖诇 转专讜诪讛 注诐 讛拽讜讚砖 讗"讗 诇讛讜诇诪讜 讚讛讬讗讱 讬讗讻诇 讛转专讜诪讛 讙讜驻讛 讘讬讚讬诐 诪住讜讗讘讜转 讜讗诐 讗讻诇讛 讙"讻 讘讻讜砖 讜讚讗讬 讚讛讻诇 砖专讬:


讘讚"讛 砖讘讬讛讜讚讛 谞讗诪谞讬谉 讻讜' 讗"谞 讛讜讛 诪爪讬谞谉 诇诪讬诪专 讘讬讞讚讜 诇谞住讻讬诐 谞诪讬 讜讻讙讜谉 砖讬讚讜注 诇谞讜 砖讞讜诇讬谉 讛谉 砖讬讞讚谉 讻讜' 注讻"诇 讻爪"诇 讜专"诇 砖诇讗 拽讚砖谉 讘砖注转 讛讙转讜转 讗诇讗 砖讬讞讚 讻讜诇谉 诇拽讚砖谉 诇谞住讻讬诐 讜砖讜讘 讻讬 讗拽讚讬砖讛 讘讻诇 讛砖谞讛 谞讗诪谉 讚讗"诇 砖讗讬诪转 拽讜讚砖 讻讜' 讜讚讜拽讗 砖讬讬讞讚 讻讜诇谉 诇谞住讻讬诐 讘讻诇 讛砖谞讛 讗讘诇 讗诐 诇讗 讬讬讞讚谉 专拽 诇讬讟讜诇 诪转讜讻讜 谞住讻讬诐 讗讬谞讜 谞讗诪谉 讗诇讗 注' 讬讜诐 讻讚诇拽诪谉 讘诪讟讛专 讟讘诇讜 诇讬拽讞 诪诪谞讜 谞住讻讬诐 讻驻讬专讜砖 讛专"讗 砖诐 讜讚讜"拽:





专砖"砖

讙诪专讗 讘讻讜砖 讜讘讻专讻专. 讜驻专砖"讬 讜转讜住' 讚诇讗 诪拽讘诇讬 讟讜诪讗讛. 讜讛转讜讬"讟 讛拽砖讛 讚讛讗 讘诇讗"讛 讗讬谉 讬讚讬诐 诪讟诪讗讬谉 讻诇讬 讜谞专讗讛 讚讗讬砖转诪讬讟 诪讻"转 诪砖谞讛 讗专讜讻讛 讘诪住' 讟讘讜"讬 驻"讚 诪"讘 讜诪谞讞转讛 讘讻驻讬砖讛 讻讜'. 讜驻讬' 砖诐 讛专"砖 讜讛专注"讘 诪砖讜诐 讛讬讻专讗 讚诇讗 讗转讬讗 诇诪讬谞讙注 讘讛讞诇讛 注爪诪讛 讜讛讜讗 诪驻专砖"讬 讘谞讚讛 讜讛"谞 讚讻讜讜转讛 讜注讟"讗:



专砖"讬 讚"讛 讻讬讜谉 讚注讚 讛讗讬讚谞讗. 讜讻谉 讗讜谞谉 讜讗注"驻 砖讗住讜专 讘诪注砖专 诪讜转专 讘转专讜诪讛. 讻爪"诇. 讜诪砖诪注 诪驻讬' 讚诇讛讻讬 讗爪"讟 诇转专讜诪讛 诪砖讜诐 讚诇讗 讛讜讜 讗住讬专讬 注讚 讛砖转讗 讜讻"诪 讬讜转专 讘驻讬' 讛专注"讘. 讜拽"诇 讚讛讗 讘谞讚讛 (注讗 讘) 住"诇 诇讘"讛 讚讬讜诇讚转 讗祝 砖讗住讜专讛 诇讗讻讜诇 讘转专讜诪讛 讻诇 讬诪讬 诪诇讗转 讜讛讬讗 谞拽专讗转 讟讘讜"讬 讗专讜讱 诪"诪 讻砖谞砖诇诪讜 诪讜转专转 讘转专讜诪讛 讘诇转讬 讟讘讬诇讛. 讜讻讬 讟注诪讗 讚讘"砖 讗转讜 诇讗砖诪注讬谞谉. 讜注讜讚 讘砖讗专 讟诪讗讬谉 讗祝 讘"砖 诪讜讚讜 砖诪讜转专讬谉 讘转专讜诪讛 讗讞专 砖讛注专讬讘 砖诪砖谉 讗注"驻 砖讛讬讜 讗住讜专讬谉 诇讛诐 讗讞专 讟讘讬诇转谉 注讚 讛注"砖 讜讗驻讬' 讟讘诇讜 诪讘拽专:



[讘讗"讚 讻讬讜谉 讚注讚 讛讗讬讚谞讗. 诪讜讻诇 讝专 讬转讬专讗 讻讜'. 注诪砖"讻 讘讛砖诪讟讜转 诇诪住' 砖讘转 (讻讞)] :



转讚"讛 讚转谞谉. 讜诪讬讛讜 讻讜' 讚讗祝 专"讬 诇"拽 专拽 诇拽讚砖 讻讜'. 讜讝"诇 讛专"砖 砖诐 讜讻讜诇讛 诪转谞讬' 讗讬讬专讬 诇拽讚砖 讻讚拽转谞讬 讛讬讚 诪讟诪讗讛 讗转 讞讘讬专转讛 讚讛讬讬谞讜 诇拽讚砖 讻讜' 讻讚转谞谉 讘驻' 讞讜诪专 讘拽讚砖 讻讜'. 讗讘诇 讘讬专讜砖诇' 讻讗谉 讗讬转讗 讜诪讛 专讘讬 (专"诇 砖讗诪专 讬讚 讻讜' 诇讟诪讗 讘拽讚砖) 讻专' 讬讛讜砖注 讻讜' 讜讚专' 讬讛讜砖注 专讘讗 (驻讬' 讙讚讜诇) 诪谉 讚专讘讬 诪讛 讚讗诪专 专讘讬 讘拽讚砖 讜诪讛 讚讗诪专 专"讬 讘转专讜诪讛:



讘诪砖谞讛 谞讗诪谞讬谉 注诇 讟讛专转 讬讬谉 讜砖诪谉 讻讬诪讛"砖. 注讟"讗 砖转诪讛 注诇 驻讬' 专讞"讻 砖讘转讜住' 讝讘讞讬诐 (驻讞) 讚诪讚讜诪注 讚砖诐 讛讬讬谞讜 诪注讜专讘 讘注专诇讛 讻讜' 讚诇"诪 诪讚讜诪注 讘讻诇 讛讙诪专讗 讗诇讗 注"讬 转注专讜讘转 转专讜诪讛 讜诇讗 注诇 砖讗专 讗讬住讜专讬谉. 讜讛谞讛 讘住讬驻讗 讚诪转谞讬' 讻讚讬 讻讜' 讛诪讚讜诪注讜转. 讗诪专讬 讚讘专"讞 诪讚讜诪注讜转 讚拽讚砖 讻讜' 诇拽诪谉 讻"讛 讘' 注"砖 讜讘驻专砖"讬:



讘诪砖谞讛 砖诐 讜讗诐 讗诪专 讛驻专砖转讬 诇转讜讻讛 专讘讬注讬转 拽讚砖 谞讗诪谉. 专砖"讬 驻讬' 专讘讬注讬转 讛诇讜讙 讜讛讟"讗 驻讬' 专讘讬注讬转 讛讛讬谉 砖讛讜讗 驻讞讜转 砖讘谞住讻讬诐. 讗诪谞诐 讘砖诪谉 诪爪讬谞讜 专讘讬注讬转 讛诇讜讙 诇谞讝讬专 讘驻' 砖转讬 诪讚讜转:



转讚"讛 砖讘讬讛讜讚讛. 讗"谞 讻讜' 讜讻讙讜谉 砖讬讚讜注 诇谞讜 砖讻讜诇谉 讛谉 砖讬讞讚谉. 讻"谞 讚爪"诇. 讜讻"谞 诪转讜讱 讚讘专讬 讛诪讛专砖"讗 注"砖 讜讘转讜讬"讟 (讜讻谉 讘讛诪讛专砖"讗) 讛讜注转拽 讻讛砖讘讜砖:





砖注专讬 转讜专转 讘讘诇

(讻讚 住注"讘 转讜住驻讜转) 讚"讛 砖讘讬讛讜讚讛 讜讻讜' 讛拽讚讬砖讜 诇诪讝讘讞 讘砖注转 讛讘爪讬专 讜讻讜' 讚讗讬 讘诇讗 讛拽讚讬砖讜 讘砖注转 讛讘爪讬专 讜讻讜'.鈥斪愖懽� 诪讚讘专讬 讛专诪讘"诐 讘专驻讬"讗 诪诪讟诪讗讬 诪砖讻讘 讜诪讜砖讘 诪砖诪注, 砖讗讬谉 讞讬诇讜拽 讘讝讛, 讜讻谉 注讬拽专, 讚讛讗 诇专' 讬讜住讬 讚讗诪专 诇注讬诇 (讻讘 讗) 讘讟注诪讗 讚谞讗诪谞讬谉 讻诇 讬诪讜转 讛砖谞讛 注诇 讛拽讚砖, 砖诇讗 讬讛讗 讻诇 讗讜"讗 讘讜谞讛 讘诪讛 诇注爪诪讜 讗"讗 诇讞诇拽 讘讬谉 讛拽讚讬砖讜 讘砖注转 讛讘爪讬专 讜讘讬谉 讛拽讚讬砖讜 讘砖讗专 讬诪讜转 讛砖谞讛, 讜诇讗 诪爪讬谞讜 砖讬讞诇拽讜 专讘谞谉 注诇 专' 讬讜住讬 讘讚讬谉 讝讛.

